stanford-oval/wikipedia huggingface dataset:
Tallgren

Tallgren on muun muassa seuraavien suomalaisten henkilöiden sukunimi:
A. M. (Mikko) Tallgren (1885–1945), arkeologi, Ivar Markus Tallgrenin poika
Anna-Maria Tallgren (1886–1949), esseisti, arvostelija ja suomentaja, Ivar Markus Tallgrenin tytär
Carl Olof Tallgren (1927–2024), kansanedustaja, RKP: ent. puheenjohtaja
Edward Tallgren (1830–1896), kauppias ja kaupallinen edustaja, kauppaneuvos
Ivar Markus Tallgren (1850–1936), kirkkoherra ja moninkertainen valtiopäivämies
Jenny Maria Montin-Tallgren (1852–1931), ruustinna ja arkeologi
Johan Tallgren (s. 1971), säveltäjä
Johanna Tallgren (s. 1986), pesäpalloilija
K. Z. Tallgren (1879–1932), kirkkoherra ja kristillinen kirjailija, Ivar Markus Tallgrenin poika
Liisa Tallgrén (1934–2024), huumeidenvastaisen työn pioneeri
Nestor Tallgren (1824–1875), arkkitehti ja kirjailija
Urho Talke (synt. Tallgren, 1894–1959), kestävyysjuoksija
O. J. Tuulio (v. 1933 asti Tallgren, 1878–1941), kielentutkija, Ivar Markus Tallgrenin poika
Rea Tallgren (s. 1986), toimittaja ja radiojuontaja
Tyyni Tuulio (aik. Tyyni Haapanen-Tallgren, 1892–1991), kirjailija, kirjallisuustutkija ja suomentaja.
Viktor Edvard Tallgrén (1858–1891), juristi ja Hangon pormestari
| --- | --- |
: Tällä täsmennyssivulla luetellaan henkilöitä, joilla on sama sukunimi.
Matti Nurmi

Matti Olavi Nurmi (16. huhtikuuta 1938 Turku – 23. tammikuuta 2024 Turku) oli suomalainen toimittaja, joka työskenteli Länsi-Suomen päätoimittajana.
Henkilöhistoria

Matti Nurmi syntyi edustaja Olavi Nurmen ja liikkeenharjoittaja Aune Aino Helena Heinon perheeseen. Hänen puolisonsa oli filosofian tohtori Virpi Marjatta Tuominen. Nurmi tuli ylioppilaaksi 1957 ja valmistui humanististen tieteiden kandidaatiksi 1967. Hän oli Uuden Auran toimittaja 1957–1964, myyntiedustaja 1965–1967, Turun yliopiston ylioppilaskunnan pääsihteeri 1967–1969 ja Turun yliopiston tiedotussihteeri 1969–1980. Länsi-Suomen päätoimittajana Nurmi työskenteli 1980–1990 ja sen jälkeen Welcome to Finland -julkaisun päätoimittajana. Hän oli myös Turun suomalaisen yliopistoseuran toiminnanjohtaja.
Nurmi on haudattu Turun hautausmaalle.
Teoksia

Turun Urheiluliitto 1951–1961 ja jatkohistoriikki, R. Linkosaaren kanssa
Turun yliopiston juhlavuosi 1970 (toim.)
The University of Turku 1981, A. Landonin ja P. Somerkosken kanssa
Ryhmätalo

Ryhmätalo (engl. link-detached house) on osa laajempaa kokonaisuutta oleva omakotitalo.
Ryhmätalolla saattaa olla viereisten rakennusten kanssa yhteiset perustukset tai tiloja kuten apu- tai varastotilat.
Kyrkoby skola

| Kyrkoby skola |
| --- | --- |

Sijainti:  Prästgårdsgränden 6, 01510 Helsinge kyrkoby, Vanda
Koordinaatit:  60.2852°N, 24.9862°E
Tyyppi:  ruotsinkielinen alakoulu
Perustettu:  1837 (rakennus valmistunut)
Rehtori:  Per Wiander, Vicerektor: Ann-Britt Sandbacka
Luokat:  1–6
Oppilaita:  49 (2014), Dickursby skola mukaan luettuna 179 (2019)
Verkkosivut
Kyrkoby skola on pieni ja perinteikäs ruotsinkielinen alakoulu Helsingin pitäjän kirkonkylässä Vantaalla. Koulussa opetetaan luokka-asteita 1–6.  Vuonna 2014 koulua kävi 49 oppilasta. Kyrkoby skola on Suomen vanhin yhä käytössä oleva koulurakennus.
Vuodesta 2015 alkaen koulu on hallinnollisesti kuulunut osaksi suurempaa Dickursby skolaa. Kouluilla on sama rehtori. Molemmissa opetuspisteissä oli vuonna 2019 yhteensä 179 oppilasta.
Päätös koulun perustamisesta tehtiin 27. elokuuta 1825. Pihan vanhempi koulurakennus on valmistunut vuonna 1837 ja on kunnostettu luokka-asteiden 3–6 opetustiloiksi. Pihan toisella puolella sijaitseva uudemmassa koulutalossa on ruokala ja luokat luokka-asteille 1–2.
Vuonna 1837 valmistunut, Suomen vanhin yhä käytössä oleva koulurakennus.
Vanhempaa koulurakennusta.
Uudemmassa koulutalossa on ruokala ja alkuopetuksen luokat.
Aiheesta muualla

Kuvia tai muita tiedostoja aiheesta Kyrkoby skola Wikimedia Commonsissa
Östervåla

| Östervåla |
| --- | --- |
 Östervålan kirkko
 Östervåla
 Koordinaatit: 60°10′55″N, 17°10′45″E 
Valtio:   Ruotsi
Lääni:  Uppsalan lääni
Maakunta:  Upplanti
Kunta:  Heby
Väkiluku (2016):  1 879
Östervåla on taajama Hebyn kunnassa Uppsalan läänissä Upplannin historiallisessa maakunnassa Ruotsissa. Taajamassa oli 1 879 asukasta vuonna 2021. Östervålassa on perinteisesti ollut huonekalutuotantoa.
Tunnettuja henkilöitä

Filip Forsberg (s. 1994), jääkiekkoilija
Marcus Ragnarsson (s. 1971), jääkiekkoilija
Aiheesta muualla

Kuvia tai muita tiedostoja aiheesta Östervåla Wikimedia Commonsissa
Stoker (elokuva)

| Stoker |
| --- | --- |

Ohjaaja:  Park Chan-wook
Käsikirjoittaja:  Ted Foulke
Tuottaja:   Ridley Scott  Tony Scott  Michael Costigan 
Säveltäjä:  Clint Mansell
Kuvaaja:  Chung Chung-hoon
Leikkaaja:  Nicolas De Toth
Pääosat:   Mia Wasikowska  Matthew Goode  Nicole Kidman  Dermot Mulroney  Jacki Weaver 
Valmistustiedot
Valmistusmaa:  Yhdysvallat Yhdistynyt kuningaskunta
Tuotantoyhtiö:   Indian Paintbrush  Scott Free Productions 
Levittäjä:  Fox Searchlight Pictures
Ensi-ilta:   2013-1-2020. tammikuuta 2013 (Sundance)  2013-3-11. maaliskuuta 2013 (Yhdysvallat)  
Kesto:  99 minuuttia
Alkuperäiskieli:  englanti
Budjetti:  12 miljoonaa dollaria
Tuotto:  12,1 miljoonaa dollaria
Aiheesta muualla
Virallinen sivusto
IMDb 
AllMovie
Infobox OKNimi-testi OK: 
Stoker on vuonna 2013 ensi-iltansa saanut brittiläis-yhdysvaltalainen jännityselokuva, jonka on ohjannut eteläkorealainen Park Chan-wook ja käsikirjoittanut Wentworth Miller (nimimerkillä Ted Foulke). Sen pääosia esittää Mia Wasikowska, Matthew Goode ja Nicole Kidman. Elokuva on Park Chan-wookin ensimmäinen englanninkielinen elokuva.
Elokuva on omistettu tuottaja Tony Scottille, joka kuoli tuotannon päätyttyä.
Asetelma

Isänsä traagisen kuoleman jälkeen, 18-vuotissyntymäpäivänään, India Stoker (Mia Wasikowska) tapaa Charlien (Matthew Goode), karismaattisen setänsä, jonka olemassaolosta hänellä ei ollut tietoakaan. Lohduttaakseen Indiaa ja hänen epävakaata äitiään Evelyniä (Nicole Kidman), rauhallinen ja miellyttävän oloinen mies muuttaa heidän luokseen. Pian kuitenkin selviää, että Charlien ilmestyminen heidän elämäänsä ei ollut ollenkaan sattumaa ja tämän shokeeraava menneisyys voi vaikuttaa suuresti Indian tulevaisuuteen, tai tuhota sen kokonaan.
Näyttelijät

| 0 | 1 | 2 |
| --- | --- | --- |
|  Mia Wasikowska  | … |  India Stoker   |
|  Matthew Goode  | … |  Charlie Stoker   |
|  Nicole Kidman  | … |  Evelyn Stoker   |
|  Dermot Mulroney  | … |  Richard Stoker   |
|  Jacki Weaver  | … |  täti Gwendolyn Stoker   |
|  Lucas Till  | … |  Chris Pitts   |
|  Alden Ehrenreich  | … |  Whip Taylor   |
|  Phyllis Somerville  | … |  Mrs. McGarrick   |
|  Ralph Brown  | … |  sheriffi Howard   |
|  Judith Godrèche  | … |  tohtori Jacquin   |
|  Harmony Korine  | … |  Mr. Feldman   |
Aiheesta muualla

Virallinen sivusto (englanniksi)
Stoker Internet Movie Databasessa (englanniksi)
Prinsessa ja sammakko

| Prinsessa ja sammakko> The Princess and the Frog |
| --- | --- |
 Virallinen elokuvateatterijuliste
Ohjaaja:  Ron Clements John Musker
Käsikirjoittaja:  Ron Clements John Musker Rob Edwards
Tuottaja:  Peter Del Vecho John Lasseter
Säveltäjä:  Randy Newman
Leikkaaja:  Jeff Draheim
Tuotantosuunnittelija:  James Aaron Finch
Pääosat:  Anika Noni Rose Oprah Winfrey Keith David Jenifer Lewis John Goodman Bruno Campos Terrence Howard
Valmistustiedot
Valmistusmaa:  Yhdysvallat
Tuotantoyhtiö:  Walt Disney Pictures
Levittäjä:  Walt Disney Studios Motion Pictures Disney+
Ensi-ilta:  11. joulukuuta 2009
Kesto:  99 min
Alkuperäiskieli:  englanti
Budjetti:  105 000 000 USD
Tuotto:  267 045 765 USD
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Prinsessa ja sammakko (The Princess and the Frog, alkuperäiseltä työnimeltään The Frog Princess) on Disneyn 49. animaatioelokuva, joka sai ensi-iltansa 11. joulukuuta 2009. Sen ohjaajina toimivat John Musker ja Ron Clements, joiden aiempia ohjauksia ovat muun muassa Oscar-voittajat Pieni merenneito, Basil Hiiri – Mestarietsivä, Aladdin, Herkules ja Aarreplaneetta.
Tuotanto

Prinsessa ja sammakko on tehty tietokoneanimaation sijaan perinteisenä piirrosanimaationa. Disneyn edellinen käsityönä tehty kokoillan piirroselokuva oli Lehmäjengi (2004).
Juoni

Maldonian prinssi Naveen solmii 1920-luvun New Orleansissa sopimuksen tohtori Facilier -nimisen noitatohtorin kanssa, mutta häijy mies huijaa prinssiä ja muuttaa tämän ilkeyksissään sammakoksi. Kun Naveen tapaa kauniin Tianan, hän luulee tyttöä prinsessaksi ja pyytää suukkoa loitsun perumiseksi. Sen seuraamus ei kuitenkaan ole aivan sellainen, kuin Naveen olisi toivonut: myös Tiana nimittäin muuttuu sammakoksi. Niinpä parivaljakon on lähdettävä etsimään 197-vuotiasta voodoo-noitaa, Mama Odieta. Vain hän voi perua loitsun.
Ääninäyttelijät

| Alkuperäinen näyttelijä | Suomalainen näyttelijä | Rooli |
| --- | --- | --- |
| Elizabeth Dampier (nuori)   Anika Noni Rose (aikuinen) | Ninni Norra (nuori)   Laura Voutilainen (aikuinen) | Tiana |
| Bruno Campos | Reino Nordin | Prinssi Naveen |
| Keith David | Veeti Kallio | "Varjomies" tohtori Facilier |
| Breanne Brooks (nuori)   Jennifer Cody (aikuinen) | Seera Alexander (nuori)   Malla Malmivaara (aikuinen) | Charlotte |
| Michael-Leon Wooley | Sasu Moilanen | Louis |
| Jim Cummings | Puntti Valtonen | tulikärpänen Ray |
| Peter Bartlett | Vesa Hämes | Lawrence |
| Terrence Howard | Ilkka Merivaara | James |
| Oprah Winfrey | Merja Larivaara | Eudora |
| Jenifer Lewis | Ritva Oksanen | Mama Odie |
| John Goodman | Eero Saarinen | "Isukki" La Bouff |
| Ritchie Montgomery | Antti Jaakola | Rampe |
| Don Hall, Paul Briggs, Kevin Michael Richardson, Emeril Lagasse | Heikki Sankari, Tuomas Uusitalo, Ella Pyhältö, Pasi Ruohonen, Juha Paananen, Jan Bäckman, Kea Porthan, Juhana Vaittinen, Aapo Pennanen | sivuäänet |
Suomenkielisen version ohjasi Markus Bäckman ja käännöksestä vastasi Tuija Korhonen.
Vastaanotto

Helsingin Sanomien Nyt-liitteessä kolme kriitikkoa antoi elokuvalle pistekeskiarvon 2,7.
Matt Doherty

| 0 | 1 | 2 | 3 |
| --- | --- | --- | --- |
Matthew Doherty pelissä.
Henkilötiedot
Koko nimi: Matthew James Doherty
Syntymäaika: 16. tammikuuta 1992 (ikä 32)
Syntymäpaikka: Dublin, Irlanti
Pelipaikka: laitapuolustaja
Pituus: 186 senttimetriä
Seura
Seura: Wolverhampton Wanderers
Pelinumero: 2
Junioriseurat
2009–2010: Bohemians
Seurat
| Vuodet | Seura | O | (M) |
| 2010–2020 | Wolverhampton Wanderers | 260 | (20) |
| 2012 | → Hibernian (laina) | 13 | (2) |
| 2012–2013 | → Bury (laina) | 17 | (1) |
| 2020–2023 | Tottenham Hotspur | 44 | (3) |
| 2023 | Atlético Madrid | 2 | (0) |
| 2023– | Wolverhampton Wanderers | 35 | (1) |
Maajoukkue
| 2018– | Irlanti | 48 | (2) |
 Seurajoukkueuran tilastot kattavat vain kansalliset sarjat, päivitetty 15. marraskuuta 2024.  Maajoukkueuran tilastot päivitetty 15. marraskuuta 2024.
Matthew James "Matt" Doherty (s. 16. tammikuuta 1992 Dublin) on irlantilainen jalkapalloilija, pelipaikaltaan yleensä oikea puolustaja. Hän edustaa Englannin Valioliigassa pelaavaa Wolverhampton Wanderersia.
Doherty siirtyi vuonna 2010 Englantiin Wolverhampton Wanderersiin ja edusti seuraa siitä lähtien kymmenen vuotta lukuun ottamatta kahta lyhyttä lainapestiä skotlantilaiseen Hibernianiin ja englantilaiseen Buryyn vuonna 2012. Doherty pelasi ensimmäisen valioliigaottelunsa kaudella 2011–2012 mutta Wolverhamptonin putoamisen myötä hän pääsi esiintymään Valioliigassa seuraavan kerran vasta kaudella 2018–2019, jolloin hän pelasi joukkueen kaikki 38 liigaottelua ja teki niissä neljä maalia. Samalla kaudella hän pelasi Wolverhamptonin kaikki kuusi FA Cupin ottelua joukkueen yltäessä välieriin ja teki niissä neljä maalia: viime hetken tasoitusmaalin neljännen kierroksen ottelussa Shrewsbury Townia vastaan, kaksi maalia uusintaottelussa Shrewsburya vastaan ja avausmaalin tappiollisessa välieräottelussa Watfordia vastaan. Kaudella 2019–2020 Doherty pelasi 36 valioliigaottelua ja teki niissä neljä maalia. Hän teki Eurooppa-liigan karsinnassa maalin armenialaista Pyunik Jerevania vastaan ja pelasi Eurooppa-liigassa, jossa Wolverhampton ylsi puolivälieriin, kymmenen ottelua ja teki maalin portugalilaista Bragaa ja espanjalaista Espanyolia vastaan.
Doherty siirtyi elokuussa 2020 Tottenham Hotspuriin nelivuotisella sopimuksella. Hän pelasi seurassa 2,5 kauden aikana 44 valioliigaottelua, joissa hän teki kolme maalia, sekä kaksi Mestarien liigan ja seitsemän Eurooppa-liigan ottelua. Hän siirtyi tammikuun 2023 lopulla Atlético Madridiin, jossa hän pelasi kevätkauden 2023 aikana yhteensä vain 16 minuuttia kahdessa La Ligan ottelussa. Hän palasi Wolverhamptoniin ilmaissiirrolla kesällä 2023. Hän pelasi seuraavalla kaudella 30 valioliigaottelua, tosin vain yhdeksän avauskokoonpanossa, ja teki yhden maalin.
Doherty on pelannut Irlannin juniorimaajoukkueissa. Maaliskuusta 2018 alkaen hän on pelannut 48 ottelua Irlannin A-maajoukkueessa. Hän on ollut avauskokoonpanossa 40 kertaa. Marraskuussa 2019 hän teki maalin 1–1-tasapeliin päättyneessä EM-karsintaottelussa Tanskaa vastaan. Toisen maalinsa hän teki EM-karsinnassa Gibraltaria vastaan lokakuussa 2023.
Ingman

Ingman tarkoittaa seuraavia asioita:
Ingmanin käsi- ja taideteollisuusoppilaitos, toisen asteen ammatillinen oppilaitos Siilinjärvellä
Ingman Group, suomalainen sijoitusyhtiö.
Unilever Ingman Production, Unileverin omistama suomalainen elintarviketeollisuuskonserni, jonka päätuote on jäätelö.
Ingman, edellisen käyttämä jäätelötuotemerkki
Ingman Areena, salibandyhalli Sipoon Söderkullassa
Ingman sukunimenä

Ingman, suomalainen suku
Albert Ingman (1871–1948), maalari, merimies ja Suomen ensimmäisiä kansanedustajia
Alfred Emil Ingman (1860–1917), suomalainen pappi ja nuortenkirjailija
Anders Wilhelm Ingman (1819–1877), suomalainen teologi ja suomenkielisen eksegetiikan kehittäjä
Anna Ingman (1851–1930), suomalainen musiikkikriitikko ja -journalisti
Erik Alexander Ingman (1810–1858), suomalainen lääkäri, kirjailija ja fennomaani
Eva Ingman (1853–1914), taidemaalari
Febe Ingman, Febe Rancken (1861–1914), lastenkirjailija
Gustaf Adolf Ingman (1850–1910), suomalainen juristi ja valtiopäivämies
Hanna Maria Ingman (1845–1916), suomalainen sokeiden opettaja, Helsingin sokeainkoulun johtaja 1877–1903
Hubert Ingman (1890–1956), suomalainen kemisti, insinööri ja vuorineuvos
K. G. Ingman (1886–1963), suomalainen metsänhoitaja ja toimittaja
Katri Ingman-Palola (1895–1971), suomalainen kirjailija, suomentaja, rahastonhoitaja ja notaari
Lauri Ingman (1868–1934), suomalainen teologian professori, arkkipiispa, poliitikko ja Suomen pääministeri. Hänen johdollaan toimivat:
Ingmanin I hallitus (vuosina 1918–1919)
Ingmanin II hallitus (vuosina 1924–1925)
Maiju Ingman (s. 1979), suomalainen elokuvaohjaaja, käsikirjoittaja ja kuvaaja
Martti Ingman (1907–1989), suomalainen diplomaatti
Mattias Ingman (s. 1944), suomalainen arkkitehti, sisustusarkkitehti, huonekalusuunnittelija ja lasitaiteilija
Naëmi Ingman-Starck (1855–1932), suomalainen sopraano
Olavi Ingman (1903–1990), suomalainen urkutaiteilija, pianisti, säveltäjä ja musiikkipedagogi
Santeri Ingman, Santeri Ivalo (1866–1937), kirjailija ja toimittaja
Ulla Aspelund-Ingman (s. 1944), muotoilija ja huonekalusuunnittelija
Yngve Ingman (1895–1971), suomalainen kapellimestari.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ingman”, voi hakea sivunnimihaulla, laajalla sivunnimihaulla tai tekstihaulla.
Ketjutalo

Ketjutalo (engl. linked house, attached houses) on rivitalon tapainen talorivi, jossa jokaiseen asuntoon on käynti maantasosta. Rakennukset on kytketty toisiinsa pergoloiden, autokatosten, varastojen tai muiden sellaisten välityksellä. Huoneistoilla ei yleensä ole yhteisiä väliseiniä.
EuroMillions

EuroMillionsiin osallistuvat maat kartalla: sinisellä alkuperäiset osallistujamaat, punaisella myöhemmin liittyneet
EuroMillions on useissa Euroopan maissa pelattava ylikansallinen lotto. Se järjestettiin ensimmäisen kerran 13. helmikuuta 2004 Ison-Britannian, Ranskan ja Espanjan yhteisenä lottopelinä. EuroMillionsiin liittyivät myös Portugali, Belgia, Sveitsi, Itävalta, Irlanti ja Luxemburg.
EuroMillionsissa arvotaan viisi numeroa väliltä 1–50 ja kaksi tähtinumeroa väliltä 1–12. Lotto järjestetään tiistaisin ja perjantaisin. Suurimman voiton saa oikein arvatuilla viidellä numerolla ja kahdella tähtinumerolla. Päävoiton todennäköisyys on 1 / 139 838 160. Minkä tahansa voiton todennäköisyys on 1/13. Vuoteen 2024 mennessä päävoitoista 22,3 % oli mennyt Ranskaan, 22,3 % Isoon-Britanniaan ja 20,9 % Espanjaan. 14,9 % päävoitoista oli osunut Portugaliin, 7,6 % Belgiaan, 4,5 % Sveitsiin, 3,5 % Itävaltaan, 3,3 % Irlantiin ja 0,7 % Luxemburgiin.
Geotekniikka

Geotekniikka on tekniikan osa-alue, joka käsittelee maa- ja kallioperän teknisiä ominaisuuksia ja niiden soveltamista maa- ja pohjarakentamiseen.
Geoteknisessä suunnittelussa mitoitetaan ja määritetään rakennusten ja rakenteiden liittyminen maa- tai kallioperään. Tällaisia rakenteita ovat myös infra-rakenteet kuten esimerkiksi tiet, rautatiet ja putkijohdot. Suunnittelussa määritetään perustamistavat sekä muut maa- ja kalliorakentamiseen liittyvät osa-alueet yhteistyössä muiden rakennushankkeen suunnittelijoiden kanssa. Suunnittelussa määritetään myös tarvittavat maa- ja kallioperän muokkausmenetelmät esimerkiksi kaivamalla, louhimalla, täyttämällä, tukemalla, lujittamalla ja niin edelleen. Geotekninen suunnittelu perustuu geotekniseen mitoitukseen, jossa käytetään hyväksi maa- ja kallioperän tutkittuja teknisiä ominaisuuksia. Suunnittelussa otetaan huomioon muun muassa maan sortumavaara, painuma- ja kantavuusominaisuudet, maakosteus, pohjavesi, routa, maaperän pilaantuneisuus sekä radon.
Geotekninen suunnittelija on geotekniikkaan perehtynyt asiantuntija, joka on koulutukseltaan ylemmän korkeakoulututkinnon suorittanut diplomi-insinööri, ammattikorkeakoulututkinnon suorittanut insinööri (AMK) tai opistotutkinnon suorittanut insinööri.
Maalajien tekniset ominaisuudet

Maalajien teknisiin ominaisuuksiin vaikuttaa eniten raekokojakauma, jota tutkitaan seulonnalla (yli 0,063 mm:n jakeet) ja areometrikokeella (alle 0,0063 mm:n jakeet). Rakeisuus vaikuttaa maalajin lähes kaikkiin ominaisuuksiin kuten tiheyteen, leikkauslujuuteen, vedenläpäisevyyteen, tiivistyvyyteen, kapilaariseen nousuun ja muihin ominaisuuksiin.
Kirjallisuutta

Jääskeläinen, Raimo: Geotekniikan perusteet.  Tampere:  Tammertekniikka, 2009.  ISBN 978-952-5491-50-0
Aiheesta muualla

Wikimedia Commonsissa on kuvia tai muita tiedostoja aiheesta .
Suomen geoteknillinen yhdistys.
Helsingin kaupungin kiinteistöviraston geotekninen osasto (Arkistoitu – Internet Archive).
Tampereen yliopiston Tutkimuskeskus Terra.
Carpenter Brut

| Carpenter Brut |
| --- | --- |
 Carpenter Brut (oikealla) taustayhtyeineen vuonna 2018
Henkilötiedot
Koko nimi:  Franck Hueso
Ammatti:  muusikko, säveltäjä
Muusikko
Taiteilijanimi:  Carpenter Brut 
Tyylilajit:  synthwave
Soittimet:  syntetisaattori
Levy-yhtiöt:  No Quarter Prod
Aiheesta muualla
Kotisivut
  [ Muokkaa Wikidatassa ] [ ohje ]  
Carpenter Brut (oikealta nimeltään Franck Hueso) on ranskalainen synthwave-artisti Poitiers’sta. Hän on julkaissut kaksi albumia, kolme EP:tä ja yhden livealbumin. Hänen musiikissaan on viitteitä kauhuelokuviin, rockiin ja metallimusiikkiin. Live-esiintymisissä hänellä on mukanaan kitaristi ja rumpali.
Diskografia > Studioalbumit

Trilogy (2015; kokoelma seuraavista: EP I, II ja III)
Leather Teeth (2018)
Blood Machines OST (2020)
Leather Terror (2022)
Diskografia > Livealbumit

Carpenter Brut Live (2017)
Diskografia > EP:t

EP I (2012)
EP II (2013)
EP III (2015)
Diskografia > Soundtrackit

Blood Machines (2020)
Aiheesta muualla

Kuvia tai muita tiedostoja aiheesta Carpenter Brut Wikimedia Commonsissa
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Ranska  BnF data  Saksa  Italia 
Taiteenala:  MusicBrainz 2 
Muut:  IdRef
Prinsessa Mononoke

| Prinsessa Mononoke> もののけ姫 (Mononoke hime) |
| --- | --- |
 Suomalaisen DVD-julkaisun kansikuva.
Ohjaaja:  Hayao Miyazaki
Käsikirjoittaja:  Hayao Miyazaki
Tuottaja:  Toshio Suzuki
Säveltäjä:  Joe Hisaishi
Kuvaaja:  Atsushi Okui
Leikkaaja:  Takeshi Seyama Hayao Miyazaki
Valmistustiedot
Valmistusmaa:  Japani
Tuotantoyhtiö:  Studio Ghibli
Levittäjä:  Tōhō Netflix HBO Max UIP-Dunafilm
Ensi-ilta:   12. heinäkuuta 1997  26. helmikuuta 2010
Kesto:  134 min
Alkuperäiskieli:  japani
Budjetti:  2 400 000 000 ¥
Aiheesta muualla
IMDb 
Elonet
AllMovie
Infobox OKNimi-testi OK: 
Prinsessa Mononoke (jap. もののけ姫, Mononoke hime) on japanilainen Studio Ghiblin piirroselokuva vuodelta 1997. Sen on ohjannut ja käsikirjoittanut Hayao Miyazaki.
Elokuvan nimi tulee susijumalan kasvattaman ihmislapsen, Sanin, kutsumanimestä, jota Rautakylän ihmiset käyttävät. Japanin kielen sana mononoke tarkoittaa ”ei-ihmisten”, toisin sanoen petojen, henkiä ja sana hime tarkoittaa prinsessaa. Osassa elokuvan maisemaa on käytetty maailmanperintökohteeksi julistetun japanilaisen Yakushiman saaren metsää, jossa kasvaa vähintään yli 2 000 vuotta (joidenkin arvioiden mukaan yli 6 000 vuotta) vanha sugipuu Jōmon sugi (ympärysmitta 16,1 m). Tämä tuija esiintyy elokuvassa kodamojen (kodama tarkoittaa kaikua) eli puunhenkien emona.
Elokuva sijoittuu Muromachi-kaudelle (1336–1573) ja päähenkilö Ashitaka on emishikansaan kuuluva nuorukainen.
Henkilöhahmot

Ashitaka: Emishi-kansaan kuuluva nuorukainen, joka etsii parannusta kiroukseensa
San: Metsän jumalten kasvattama tyttö, jota Rautakylän ihmiset kutsuvat prinsessa Mononokeksi
Valtiatar Eboshi: Rautakylän hallitsija
Jiko Bou: Munkki, palkkionmetsästäjä
Kohroku: Kylässä asuva härkäpaimen
Toki: Kohrokun vaimo, entinen prostituoitu sekä Rautakylän naisten johtaja
Gonza: Lady Eboshin henkivartija
Moro: 300 vuotta vanha, sudenmuotoinen metsänjumala, joka on Sanin nk. äiti
Hii-sama: Ashitakan kotikylässä asuva tietäjä
Shishigami: Peurajumala, joka hallitsee vuoria ja metsiä (japaninkielinen sana shishi tarkoittaa hirveä ja peuraa)
Okkoto: Sokea villisikajumala
Nago: Villisikademoni, joka kiroaa Ashitakan
Kaya: Ashitakan kihlattu
Ääninäyttelijät

| Hahmo | Japaniksi | Englanniksi | Suomeksi (vuoden 2017 versio) |
| --- | --- | --- | --- |
| Ashitaka | Yōji Matsuda | Billy Crudup | Ruska Lehtosaari |
| San | Yuriko Ishida | Claire Danes | Tonja Kovanen |
| Valtiatar Eboshi | Yūko Tanaka | Minnie Driver | Henna Hyttinen |
| Jiko Bou | Kaoru Kobayashi | Billy Bob Thornton | Matti Olavi Ranin |
| Kohroku | Masahiko Nishimura | John DeMita | Tomi Walamies |
| Toki | Sumi Shimamoto | Jada Pinkett Smith | Katja Sirkiä |
| Gonza | Tsunehiko Kamijō | John DiMaggio | Pekka Lehtosaari |
| Moro | Akihiro Miwa | Gillian Anderson | Pertti Koivula |
| Hii-sama | Mitsuko Mori | Debi Derryberry | Marja Packalén |
| Okkoto | Hisaya Morishige | Keith David | Ossi Ahlapuro |
| Kaya | Yuriko Ishida | Tara Strong | Adeliina Sankari |
| Nago | Makoto Sato | John DiMaggio | Pertti Koivula |
| kertoja | ei ole | Keith David | Pekka Lehtosaari |
Tuotanto

Elokuva on Ghiblin ensimmäisiä, jossa käytettiin käsinpiirretyn animoinnin apuna tietokoneita, etenkin voimakkaissa liikekohtauksissa.
Arvostelut

Helsingin Sanomien Nyt-liitteessä kolme kriitikkoa antoi Mononokelle pistekeskiarvon 4,0/5.